STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.11 | 2020.gada 7.septembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ārlietu ministrijas pārstāve | − | A.Saliņa |
| Ārlietu ministrijas pārstāve | − | G.Japiņa |
| Ekonomikas ministrijas pārstāvis | − | R.Aleksejenko |
| Ekonomikas ministrijas pārstāvis | − | J.Miezainis |
| Ekonomikas ministrijas pārstāve | − | I.Kalniņa |
| Iekšlietu ministrijas valsts sekretārs | − | D.Trofimovs |
| Izglītības un zinātnes ministrijas valsts sekretāre | − | L.Lejiņa |
| Izglītības un zinātnes ministrijas pārstāvis | − | A.Kerls |
| Kultūras ministrijas valsts sekretāre |  | D.Vilsone |
| Kultūras ministrijas pārstāve | − | K.Liepiņa |
| Labklājības ministrijas valsts sekretārs | − | I.Alliks |
| Tieslietu ministrijas pārstāve | − | S.Armagana |
| Tieslietu ministrijas pārstāve | − | I.Brīnuma |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis | − | K.Cirsis |
| Ministru prezidenta padomnieks | − | M.Cepurītis |
| Ministru prezidenta padomniece | − | A.Krasta |
| Valsts kancelejas pārstāve | − | I.Gailīte |
| Valsts kancelejas pārstāve | − | D.Holma |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Valsts robežsardzes pārstāvis | − | I.Ruskulis |
| Latvijas Pašvaldību savienības pārstāve | − | I.Dundure |
| Latvijas Pašvaldību savienības pārstāvis | − | A.Salmiņš |
| Valkas domes priekšsēdētājs | − | V.A.Krauklis |
| Valsts policijas pārstāvis | − | A.Grišins |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |
|  |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī, kā arī par situāciju Lietuvā un Igaunijā.
2. Pieņemt zināšanai, ka Veselības ministrija, uzlabojoties epidemioloģiskajai situācijai, ir gatava pārskatīt pašizolācijas termiņus un tos saīsināt.
3. Pieņemt zināšanai Latvijas Pašvaldību savienības pārstāves sniegto informāciju par nokļūšanu Skaistkalnes izglītības iestādē, par izglītības iestādes personāla dzīvesvietām un sniegto informāciju jautājumā par skolēnu ēdināšanu.
4. Pieņemt zināšanai Ekonomikas ministrijas pārstāvju sniegto informāciju par Covid-19 ierobežojumu ietekmi uz tūrisma nozari un ekonomisko aktivitāti kopumā un atkārtoto priekšlikumu celt saslimstības kumulatīvo rādītāju (līdz 32 uz 100 000 iedzīvotājiem).
5. Pieņemt zināšanai Valkas domes priekšsēdētāja sniegto informāciju par kopējo situāciju Valkā / Valgā.
6. Pieņemt zināšanai Iekšlietu ministrijas pārstāvju sniegto informāciju par Covid-19 ierobežojumu ievērošanas uzraudzības iespējām.
7. Atbalstīt priekšlikumu, ka, balstoties uz iedzīvotāju atbildīgu rīcību, Valkas / Valgas iedzīvotāji starp Latviju un Igauniju pārvietojas bez ierobežojumiem un iedzīvotāju pārvietošanās uzraudzība netiek veikta.
8. Veselības ministrijai izvērtēt jautājumu par sejas masku lietotāju loka paplašināšanu.
9. Valsts kancelejai atbilstoši sēdē atbalstītajam priekšlikumam par izņēmumu noteikšanu attiecībā uz Valku / Valgu sagatavot attiecīgu noteikumu projektu par grozījumiem Ministru kabineta 2020. gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" (turpmāk – noteikumu projekts) un nosūtīt Veselības ministrijai un darba grupas dalībniekiem.
10. Valkas domei atbilstoši sēdē sniegtajai informācijai nosūtīt Veselības ministrijai redakciju noteikumu projekta anotācijas pamatojumam.
11. Veselības ministrijai noteikumu projektu un anotāciju iesniegt izskatīšanai Ministru kabineta 2020.gada 8.septembra sēdē.
12. Pieņemt zināšanai, ka Aizsardzības ministrija turpina noteikumu projekta "Grozījumi Ministru kabineta 2020. gada 9. jūnija noteikumos Nr.380 "Prioritāro institūciju un vajadzību sarakstā iekļautajām institūcijām nepieciešamo epidemioloģiskās drošības nodrošināšanas resursu iegādes, uzglabāšanas un izsniegšanas kārtība"" saskaņošanu.
13. Pieņemt zināšanai, ka Ārlietu ministrija ir vienojusies ar Tieslietu ministriju un Iekšlietu ministriju par Ministru kabineta 2020. gada 9. jūnija noteikumu Nr.360 "Epidemioloģiskās drošības pasākumi Covid-19 infekcijas izplatības ierobežošanai" 37.1.apakšpunkta piemērošanu attiecībā uz nereģistrētām partnerattiecībām.

Sēdi slēdz plkst. 16.05

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu